রুপির ব্যাপারটা বলে নেই এর মাঝে। আমরা একশো ডলার ভাঙিয়ে নেপালি দশ হাজার চারশো রুপি পেয়েছিলাম। খাবারের মূল্য আকাশচুম্বী। উদাহরণ দিই। একটা ডালিম আমরা কিনেছিলাম ২০০ রুপি দিয়ে। একটা আলু পরোটার দাম ২৭৫ রুপি। খেতে গিয়ে মজার ব্যাপার সালাদে তারা পেঁয়াজ মুলা শশার একটা করে টুকরা রাখে। কিন্তু মরিচ? আহা মরিচের দামটাই যে ঝাল। এক মিরচি (মরিচ) দাশ (দশ) রুপিয়া বাবু। শুনে ভারতীয় এক পরিবার আঁতকে উঠে বলল- রাখদিজিয়ে দিদি রাখদিজিয়ে!